வாழ்தல் என்பது

வாழ்தல் என்பது ரவி (சுவிஸ்) எனது கண் இறைக்கும் ஒளியை ! ஓர் புள்ளியில் தேக்க ! எனக்கு இஸ்டமில்லை. ! அது படர்வதற்குரியது. ! விரும்பியபோது விரும்பிய இடத்தில் ! ஆடவும் பாடவும் ! அதிகளவு சுதந்திரம் அனுபவிக்கிறது ! ஒரு குழந்தை - ! என்னைவிட. ! அழுதலுக்காக இரங்க ஆயிரம் மனிதர்கள். ! தனிமையாய் ! மனம்விட்டு சிரிக்கும் எனை ! பைத்தியமென பார்வையெறிந்து ! கொல்லும் உலகில் ! சேர்ந்து சிரிக்க நான் மனிதர்களைத் தேடுகிறேன். ! மரணத்தை ! பூச்சாண்டி காட்டி ! பயமுறுத்தும் மதமும் ! எனை வெற்றிகொண்டு நூற்றாண்டுகளாயிற்று. ! வாழ்வின் ஒரு பகுதியே மரணம். ! தடித்த விரல்களால் ! கூனிய முதுகுகளில் ! பிராண்டி எழுதிய விதிமுறைகளில் ! கசியவிடப்பட்டது வாழ்க்கை ! என்றாயிற்று. ! இலேசானவனாய் மிதந்துவிடாமல் ! பாரமேற்றப்பட்டு ! செதுக்கி செதுக்கி அழிக்கப்பட்டவன் நான். ! ஒரு புள்ளி நோக்கி ஓடுவதில் ! இறகுகள் சொடுக ! கிளைவிடாது ! பார்வைகள் நெடுத்துக் கொள்கின்றன - ! அதிகார வெளியைத் தேடி! ! வாழ்தல் என்பது ! ஒப்புவிக்கப்பட்ட பாதையினூடு ! ஒடுங்கிச் செல்வதல்ல ! பரந்து விரிவது அது - ! ஓர் உயிர்ப்பு வெளியாய்